ביני (זמרת)

סטלה רוז בנט<ref></ref> (באנגלית: Stella Rose Bennett; נולדה ב-30 בינואר 2000),<ref></ref><ref name="AllMusic"></ref> הידועה בשם ביני,<ref name="Bene"></ref> היא זמרת וכותבת שירים ניו זילנדית מאוקלנד. בשנת 2019 זכתה ביני בארבעה פרסי המוזיקה של ניו זילנד - שיר השנה, אמן הסולו הטוב ביותר, פריצת השנה ואמן הפופ הטוב ביותר. בתחילת דרכה זכתה להצלחה בינלאומית עם הסינגלים "Glitter" ו-"Soaked" ובהמשך זכתה להצלחה מחודשת ב-2020 עם הסינגל "Supalonely", בעקבות פופולריותו בפלטפורמת שיתוף הווידאו טיקטוק.

== ביוגרפיה וקריירה ==
=== 2000–2017: ילדות ===
סטלה רוז בנט נולדה וגדלה בפרבר בגריי לין, אוקלנד.<ref></ref><ref name="Spinoff"></ref> היא גדלה ב"משפחה מוזיקלית",<ref></ref> וכבר מגיל שמונה החלה להשתתף בשיעורי גיטרה בבית הספר היסודי.<ref name=":3"></ref> בהמשך, התעניינה ביני בכתיבה והקלטת מוזיקה כבר בגיל 17.<ref name="Kheraj"></ref>

=== 2017–2018: התחלת הקריירה ===
ביני החלה את קריירת המוזיקה שלה באמצעות פרסום גרסאות כיסוי ב-SoundCloud והחלה ליצור מוזיקה משלה בשנת הלימודים האחרונה שלה בתיכון.<ref name="Kheraj"/> לאחר שנשרה מתואר התקשורת באוניברסיטת אוקלנד לטכנולוגיה לאחר שבועיים, במהלך מה שכינתה "משבר רבע החיים", היא החליטה להיכנס לעסקי המוזיקה באופן מקצועי.<ref></ref> המוזיקה שלה תפסה את תשומת ליבו של ג'וש פאונטיין, מפיק וחבר בלהקת Leisure, איתו עבדה על סינגל הבכורה שלה, "Tough Guy", משנת 2017 וכן על סינגל אחר שלה, "Soaked" משנת 2018.<ref></ref><ref></ref> ביני הרוויחה את הכניסה הראשונה למצעד בקריירה שלה בשנת 2018 במצעד הטריפל ג'יי הוטסט 100, עם "Soaked" במקום ה-58.<ref></ref>

=== 2018–2019: מיני-אלבומים ===
תחילה, פעלה ביני בשם "Bene". בפברואר 2019, הופיעה ביני כמופע חימום באוקלנד במהלך סיבוב ההופעות של לילי אלן, "No Shame Tour".<ref></ref> ב-29 ביוני 2019, פרסמה את מיני-אלבום הבכורה שלה, Fire on Marzz ובהמשך הוסיפה e נוספת לשם הבמה (Benee), מטעמי הגייה,<ref></ref> וענייני זכויות יוצרים.<ref></ref> בתחילת 2019 הוחתמה בחברת התקליטים ריפבליק רקורדס, לפני פרסום אלבום הבכורה שלה.<ref name=":6"></ref> המיני-אלבום, שתואר על ידי ג'ורג' פניוויק מהניו זילנד הראלד כ"אלבום פאנקי וספוג שמש", הגיע בשיאו למקום ה-13 במצעד האלבומים של ניו זילנד ולמקום ה-75 במצעד האלבומים האוסטרלי.<ref name=":0"></ref>

המיני-אלבום הבא של ביני, Stella & Steve, יצא ב-15 בנובמבר 2019, כאשר הסינגל הבולט שפורסם ממנו הוא "Supalonely", בהשתתפות גאס דפרטון. השיר זכה להצלחה בינלאומית במרץ 2020, כחלק מאתגר ריקודים ויראליים בפלטפורמת שיתוף הווידאו טיקטוק.<ref></ref><ref></ref> הוא הפך לשיר השני שלה שנהפך לוויראלי בטיקטוק, לאחר "Glitter", שהופץ כחלק מאתגר ריקוד דומה בדצמבר 2019.<ref name=":1"></ref> ביני ביצעה תשע הופעות חימום בסיבוב ההופעות של הזמר-יוצר האמריקאי קונאן גריי בצפון אמריקה במהלך דצמבר 2019.<ref name=":5"></ref> הסינגלים של ביני, "Glitter", "Find an Island" ו-"Evil Spider" הופיעו בטריפל ג'יי הוטסט 100 בשנת 2019 במקומות ה-19, 25 ו-51 בהתאמה.<ref></ref>

=== 2020–הווה: אלבום ראשון ===
סיבוב ההופעות הראשון של ביני בצפון אמריקה בשיתוף רמי וולף בוטל בגלל מגפת הקורונה.<ref name=":7"></ref><ref></ref> ביוני 2020, הגיע שירה "Supalonely" ל-250 מיליון השמעות בספוטיפיי. היא ביצעה את הופעה הבכורה שלו עמו במהלך תוכנית הלילה של ג'ימי פאלון, לצידו של גאס דפרטון.<ref></ref><ref></ref> היא אף ביצעה את השיר ב-"מופע של אלן דג'נרס" חודש לאחר מכן.<ref></ref> ביולי 2020, הוציאה ביני את הסינגל "Night Garden" בהשתתפות המפיק האמריקאי קני ביטס והמוזיקאי הבריטי בקר, כסינגל הראשי מאלבומה העתידי.<ref name=":02"></ref> זמן קצר לאחר מכן, הוכרזה כאמנית ה-Up Next של אפל מיוזיק לחודש יולי והפכה לאמנית הניו זילנדית הראשונה שזכתה בתואר זה.<ref></ref>

סיבוב ההופעות המתוכנן של ביני בניו זילנד יחל באוקטובר 2020.<ref name=":8"></ref> היא אמרה כי תוציא את אלבום הבכורה שלה בשנת 2020,<ref></ref> וציינה שהוא יהיה שונה מאוד מאלבומיה הקודמים.<ref></ref><ref></ref>

== חיים אישיים ==
בריאיון לניו זילנד הראלד, חשפה ביני כי יש לה דיסלקסיה. היא תיארה את חוויות ילדותה עם כתיבת שירים: <blockquote> לאורך כל בית הספר נאבקתי בכתיבה... אהבתי כתיבה ויצירה, זה מה שאהבתי, אבל תמיד עשיתי טעויות והייתי מרותקת לאופן הזה שעליי לכתוב... כתיבת שירים עבורי הייתה המקום הזה שבו אני לא צריכה להיות נכונה דקדוקית. למדתי מלאכה זו עם [ג'וש פאונטיין], כשהוא חולק איתי את כל הידע שלו. זה פורקן רגשי נהדר עבורי; אני פשוט אוהבת להתיז את מה שאני מרגישה על הנייר. </blockquote>

==דיסקוגרפיה==
===אלבומי אולפן===
* 2020: Hey U X

===מיני-אלבומים ===
* 2019: Fire on Marzz
* 2019: Stella & Steve
* 2022: Lychee

===אלבומי אוסף===
* 2020: Fire on Marzz / Stella & Steve

== סיבובי הופעות ==
* 2019: Australian East Coast tour<ref></ref>
* 2020: New Zealand tour

=== הופעות חימום ===
* 2019: No Shame Tour 
* 2019: Comfort Crowd Tour 

==קישורים חיצוניים==

* 

== הערות שוליים ==

קטגוריה:זמרות ניו זילנדיות
קטגוריה:זוכי פרס המוזיקה של MTV אירופה
קטגוריה:אמניות ריפבליק רקורדס
קטגוריה:ילידות 2000